ΑΠΟΦΑΣΕΙΣ
Αριθμ. Γ.Π./οικ.26046
Επίταξη προσωπικών υπηρεσιών ιδιωτών ιατρών
ειδικοτήτων Πνευμονολογίας, Παθολογίας και Γενικής Ιατρικής για την αντιμετώπιση της πανδη-
μίας του κορωνοϊού COVID-19.
Ο ΥΠΟΥΡΓΟΣ ΚΑΙ
Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ
Έχοντας υπόψη:
1. Τις διατάξεις:
α) Της παρ. 4 του άρθρου 22 του Συντάγματος, και
β) του άρθρου 1 του ν. 4325/2015 «Εκδημοκρατισμός
της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση. Αποκατάσταση αδικιών και άλ-
λες διατάξεις» (Α’ 47).
2. Την υπό στοιχεία Γ.Π/ΕΜΠ.οικ 1652/22.4.2021 εισήγηση του Υπουργού Υγείας και του Αναπληρωτή
Υπουργού Υγείας, μετά των υπ’ αρ. 23268/14.4.2021,
23383/14.4.2021 και 25424/21.4.2021 συνημμένων σε
αυτήν εγγράφων, των Διοικήσεων της 1ης και 2ης Υγειονομικής Περιφέρειας και του Γενικού Γραμματέα Υπη-
ρεσιών Υγείας, αντιστοίχως.
3. Την υπό στοιχεία Υ17/22.4.2021 απόφαση του Πρωθυπουργού «Παροχή εξουσιοδότησης προς τον Υπουρ-
γό Υγείας και τον Αναπληρωτή Υπουργό Υγείας για την
επίταξη προσωπικών υπηρεσιών ιατρών παθολόγων,
πνευμονολόγων και γενικών ιατρών, για την αντιμετώπιση της πανδημίας του κορωνοϊού COVID-19» (Β’ 1658).
4. Την υπό στοιχεία Υ4/8.1.2021 απόφαση του Πρωθυπουργού «Ανάθεση αρμοδιοτήτων στον Αναπληρωτή
Υπουργό Υγείας, Βασίλειο Κοντοζαμάνη» (Β’ 32).
5. Την υπό στοιχεία Β1α,Β2α/οικ.26045/22.4.2021 βεβαίωση της Διεύθυνσης Προϋπολογισμού και Δημοσι-
ονομικών Αναφορών της Γενικής Διεύθυνσης Οικονομικών Υπηρεσιών του Υπουργείου Υγείας, σύμφωνα με την
οποία από την έκδοση της παρούσας απόφασης προκαλείται δαπάνη σε βάρος του κρατικού προϋπολογισμού,
η οποία συνίσταται στην καταβολή αποζημίωσης λόγω
της επίταξης για χρονικό διάστημα ενός (1) μηνός των
υπηρεσιών των ιατρών που αναφέρονται στην παρούσα.
Το συνολικό ύψος της δαπάνης θα εξαρτηθεί από πραγματικά γεγονότα (αριθμός ιατρών που θα απασχολη-
θούν στα νοσοκομεία του ΕΣΥ λόγω της επίταξης) και θα
βαρύνει τον προϋπολογισμό των νοσοκομείων που θα
στελεχώσουν οι ιατροί, ο οποίος θα ενισχυθεί από τις πιστώσεις του υπό κατανομή ΑΛΕ 2910601058 «Πιστώσεις
για δράσεις που σχετίζονται με την υλοποίηση μέτρων
προστασίας της δημόσιας υγείας από τον κορωνοϊό» του
Φ./Ε.Φ. 1023-711-0000000 (Γενικές Κρατικές Δαπάνες)
του Υπουργείου Οικονομικών, μέσω έκτακτης ισόποσης
επιχορήγησης από το Υπουργείο Υγείας.
6. Την ανάγκη αντιμετώπισης της πανδημίας, δεδομένου ότι η τρέχουσα επιδημιολογική κατάσταση της
χώρας, η πληρότητα κλινών κορωνοϊού στην εδαφική περιοχή της 1ης και 2ης Υγειονομικής Περιφέρειας και η κα-
θημερινή μετατροπή νέων κλινικών σε κλινικές COVID-19
καθιστούν επιτακτική την ενίσχυση του ανθρώπινου δυναμικού των δημόσιων δομών υγείας, για την περίθαλψη
των νοσούντων από κορωνοϊό, αποφασίζουμε:
Άρθρο μόνο
1. Επιτάσσουμε από ώρα 8:00 π.μ. της 23ης.4.2021 και
για χρονικό διάστημα είκοσι ημερών τις υπηρεσίες των
ιατρών ειδικοτήτων Πνευμονολογίας, Παθολογίας και
Γενικής Ιατρικής, που είναι συμβεβλημένοι με τον Εθνικό
Οργανισμό Παροχής Υπηρεσιών Υγείας και έχουν την
επαγγελματική τους έδρα εντός της Περιφέρειας Αττικής
κατά την ημερομηνία δημοσίευσης της παρούσας.
2. Η έκδοση και επίδοση των «Φύλλων Επίταξης» θα
γίνει σύμφωνα με το άρθρο 1 του ν. 4325/2015 (Α’ 47)
από τις οικείες αστυνομικές αρχές.
3. Οι ιατροί των ανωτέρω ειδικοτήτων επιτάσσονται,
όπως εμφανισθούν την ογδόη (8η) πρωινή της επόμενης
ημέρας της προς αυτούς επίδοσης του φύλλου επίταξης
στον τόπο, που ορίζεται εντός του φύλλου, ήτοι σε νοσοκομείο ή θεραπευτήριο της Περιφέρειας Αττικής προς
άσκηση καθηκόντων βαθμίδας αντίστοιχης προς αυτήν
του Επιμελητού Β’.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
23 Απριλίου 2021
ΤΕΥΧΟΣ ΔΕΥΤΕΡΟ
Αρ. Φύλλου 1659
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1659/23.04.2021
4. Οι ανωτέρω ιατροί υποχρεούνται κατά το χρονικό διάστημα επίταξης των υπηρεσιών τους ως ιατρών στο
νοσοκομείο, στο οποίο καλούνται να εμφανισθούν, να τηρούν το ωράριο και το καθηκοντολόγιο, καθώς και να
συμμετέχουν στο σύστημα εφημεριών του νοσοκομείου και της κλινικής στην οποία εντάσσονται από τον Διοικητή
του νοσοκομείου ή τον νόμιμο αναπληρωτή του.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 22 Απριλίου 2021
Ο Υπουργός
Ο Αναπληρωτής Υπουργός
ΒΑΣΙΛΕΙΟΣ ΚΙΚΙΛΙΑΣ
ΒΑΣΙΛΕΙΟΣ ΚΟΝΤΟΖΑΜΑΝΗΣ
Κείμενα προς δημοσίευση: webmaster.et@et.gr

[Source: 20210201659.pdf | Tokens: 3964]